70 
TÁRSULATI ÜGYEK. 
A választmány a maga részéről e szövetség létrejöttét igen kívánatosnak 
tartja, mert úgy van meggyőződve, hogy az a két szövetkező részre egyaránt jóté¬ 
konyan fogna hatni: míg egyrészről a földtani társulatra nézve elviselhetőbbé 
tenné a reá súlyosodó terheket, másrészről a Földtani Intézet hatását élénkebbé 
tenné a hazában és a külföldön egyaránt és működésének oly részleteivel is 
megismertetné a közönséget, a melyek eddigelé rejtve maradtak előtte. — A vá¬ 
lasztmány a szövetség eme föltételeit elfogadásra ajánlja a Közgyűlésnek. 
A Közgyűlés a választmány tervezetét és ajánlatait közhelyesléssel, egy¬ 
hangúlag elfogadja, s felhatalmazza a választmányt — ha a földművelés-, ipar¬ 
és kereskedelmi minisztérium kedvező határozata leérkezik — a szövetség meg¬ 
kötésére. 
Zsigmondy Vilmos megjegyzi, hogy ha a minisztérium határozata kedvező 
lesz, s ha már az idénre részesülne a társulat annyi segedelemben, a mennyit a 
választmány javasolt, erre az esetre ismét módjában lenne valamelyes összeget 
földtani kiküldetésekre fordítani. — Örvendetes tudomásúl szolgál. 
XI. A titkár előterjeszti az 1883-ik évi bevételek és kiadások előirányzatát, a 
mint következik : 
Pénztári előirányzat 1883-ra. 
Bevételek: 
1. Pénztári maradék 1882 végén ... ... ... ... 339.83 
2. Eszterházy Miklós herczeg pártfogói adománya 420.— 
3. Alapítványi kamatok ... ... ._. ... .... ... 230.— 
4. Évdijak (folyó éviek és hátralékok) ... ... 1470.— 
5. Előfizetések és eladott kiadványok ... ... ... 150.— 
Összes bevétel 2609.83 
Kiadások: 
1. A Földtani Közlöny kiállítására... ... ... ... 1640.— 
2. Igazgatás költségei ... ... ... ... ... ... 700.— 
3. Expeditio, postaköltség és vegyesek ... ... ... 200.— 
4. Tőkeösszeg a pénztári maradékban ... ... 18.05 
5. Eendkívüli kiadások .. ... ... ... ... ... 30.— 
Összes kiadás 2588.05 
Az 1883 ik évi összes bevételből-.. ... 2609 frt 83 krból 
levonva az összes kiadást ... ... 2588 frt 05 krt 
Bevételi többlet 1883 végén ... ... 21 frt 78 kr. 
Megjegyzendő, hogy a kiadások első tételében a Földtani Közlöny kiállí¬ 
tására felvett 1640 forintban benne foglaltatik az 1882-ik évi, még hátralevő 
füzetek kiállításának költsége, valamint az írói tiszteletdíjakra fölvett 300 frt is. 
Az előirányzatot a közgyűlés egyhangúlag elfogadja. 
XII. Ezek után a netalán teendő indítványokra került a sor, de az elnök 
felhívására indítványnyal senki sem jelentkezett. 
XIII. Elnök, mielőtt visszavonúlna a tisztikarral együtt, melynek meg¬ 
bízatása a mai nappal lejár, felhívja a közgyűlést korelnök választására s a tiszt¬ 
újítás megejtésére, és szavazatszedőkké Kokán János elnöklete alatt Szauer Ar- 
nold és Kalecsinszky Sándor rendes tagokat nevezi ki. 
